Nemenčinės kapinių koplyčia

Nemenčinės kapinių koplyčia – medinė katalikų koplyčia, stovinti Nemenčinėje (Vilniaus rajone), Nemenčinės kapinėse. Jos įsikūrusios Nemenčinės rytiniame priemiestyje, prie kelių  ir  sankirtos. Koplyčia stūkso senų palaidojimų apsuptyje, šalia pagrindinio tako, vedančio nuo kapinių vartų (iš Bažnyčios gatvės).

2017 m. duomenimis, koplyčia suremontuota, jos vidinės patalpos tuščios, be religinio turinio interjero, nenaudojamos.

 Istorija 

XX a. pradžioje fotografas, bajoras Adomas Daukša įamžino 1803 m. įrengtose kapinėse stovėjusios medinės klasicistinės koplyčios vaizdą ir joje buvusį Švč. Trejybės paveikslą. Kad šio titulo paveikslas kabėjo kapinių koplyčioje, minima XX a. I p. dokumentuose.Rūta Janonienė. Nemenčinės bažnyčia Adomo Daukšos nuotraukose  lituanistika.lt

 Architektūra 

Statinys stačiakampio plano, vienanavis su trisiene apside vakariniame fasade ir varpo bokšteliu. Stogas dvišlaitis, apsidės – trišlaitis, bokštelio – keturšlaitis. Vienos navos su presbiterija rytinėje pusėje. Fasado trikampis frontonas, paremtas medinėmis kolonomis. Ant varpo bokštelio įtaisytas metalinis kryžius. Koplyčia medinė, gegninė, pamatas mūrinis.

1993 m. gegužės 20 d. koplyčia įrašyta į paveldo registrą (u. k. 16072), saugoma kaip vietinės reikšmės sakralinio kultūros paveldo objektas.

 Galerija 

 Šaltiniai 

 Nuorodos 

 Koplyčios ir kapinių nuotraukos (radzima.org/ru)

Kategorija:Vilniaus rajono koplyčios
Kategorija:Nemenčinė